CELEX: 62009TN0143
Language: ro
Date: 2009-04-08 00:00:00
Title: Recurs introdus la 8 aprilie 2009 de Comisia Comunităților Europene împotriva Hotărârii pronunțate la 29 ianuarie 2009 de Tribunalul Funcției Publice în cauza F-98/07, Petrilli/Comisia (cauza T-143/09 P)

4.7.2009   
            
            
               RO
            
            
               Jurnalul Oficial al Uniunii Europene
            
            
               C 153/41
            
         Recurs introdus la 8 aprilie 2009 de Comisia Comunităților Europene împotriva Hotărârii pronunțate la 29 ianuarie 2009 de Tribunalul Funcției Publice în cauza F-98/07, Petrilli/Comisia
   (cauza T-143/09 P)
   2009/C 153/80
   Limba de procedură: franceza
   
      Părțile
   
   
      Recurentă: Comisia Comunităților Europene (reprezentanți: D. Martin și B. Eggers, agenți)
   
      Cealaltă parte în proces: Nicole Petrilli (Woluwé-Saint-Étienne, Belgia)
   
      Concluziile recurentei
   
   
               —
            
            
               Anularea Hotărârii Tribunalului Funcției Publice din 29 ianuarie 2009 pronunțate în cauza F-98/07, Petrilli, și
            
         
               —
            
            
               declararea faptului că fiecare parte suportă propriile cheltuieli de judecată efectuate în prezentul recurs și în acțiunea derulată la Tribunalul Funcției Publice.
            
         
      Motivele și principalele argumente
   
   Prin intermediul prezentului recurs, Comisia solicită anularea Hotărârii Tribunalului Funcției Publice (TFP) din 29 ianuarie 2009 pronunțate în cauza Petrilli/Comisia, F-98/07, prin care TFP a anulat decizia Comisiei din 20 iulie 2007 de respingere a cererii de prelungire a unui contract de agent contractual auxiliar în favoarea reclamantei.
   În susținerea recursului, Comisia invocă trei motive întemeiate pe:
   
               —
            
            
               faptul că, potrivit Comisiei, TFP ar fi trebuit să declare acțiunea inadmisibilă având în vedere că decizia anulată nu ar cuprinde nicio reexaminare reală și aprofundată a situației personale a reclamantei;
            
         
               —
            
            
               o eroare de drept, întrucât TFP a considerat că regula de șase ani cuprinsă în Decizia C(2004)1597/6 din 28 aprilie 2004 privind durata maximă pentru care se recurge la personal nepermanent în serviciile Comisiei (1) încalcă articolul 88 din Regimul aplicabil celorlalți agenți ai Comunităților Europene;
            
         
               —
            
            
               o eroare de drept, întrucât TFP a considerat că numai nelegalitatea regulii de șase ani este suficientă pentru a angaja răspunderea extracontractuală a Comisiei fără a verifica în plus că, în mod vădit și grav, Comisia ar fi încălcat larga sa putere de apreciere a interesului serviciului prin faptul că nu a reînnoit contractul reclamantei.
            
         
      (1)  Publicată în Informațiile administrative nr. 75-2004 din 24 iunie 2004.